มีเพศสัมพันธ์กับแฟนค่ะ ตอนแรกใส่ถุงยาง แล้วสักพักถุงยางแตก ไม่ได้สังเกตค่ะ ปล่อยใน หลังจากเสร็จแล้วรู้ แฟนก็รีบไปซื้อยาคุมฉุกเฉินมาให้กินค่ะ หลังเสร็จภาระกิจประมาณ 17.55 แฟนไปซื้อยามากินตอน18.30 แล้วก็อีกเม็ด ตอน 06.00 น. เช้าค่ะ ประจำเดือน เดือนกรกฎาคม มาวันที่ 14 ค่ะ มีโอกาสจะตั้งครรภ์ไหมค่ะ
สวัสดีค่ะ หากประจำเดือนมาล่าสุดวันที่ 14 ก.ค. แล้วได้มีเพศสัมพันธ์เมื่อวาน คือวันที่ 6 ส.ค. อาจใช่หรือไม่ใช่ระยะปลอดภัยก็ได้ ไม่สามารถบอกได้แน่นอน อย่างไรก็ตาม หากถุงยางอนามัยขาด แต่ได้ทานยาคุมฉุกเฉินภายเม็ดแรกภายในไม่เกิน 12 ชั่วโมง และทานเม็ดที่ 2 หลังจากที่ทานเม็ดแรกไปแล้ว 12 ชั่วโมง ยาคุมฉุกเฉิน จะช่วยป้องกันการตั้งครรภ์ได้ประมาณ 95% ค่ะ ดังนั้น โอกาสในการตั้งครรภ์ถือว่ามีน้อยอยู่ทั้งนี้ เมื่อทานยาไปแล้ว อาจมีผลทำให้ประจำเดือนในรอบต่อไปมาช้าได้ค่ะ แต่หากนานเกิน 2 สัปดาห์นับจากที่ได้ทานยาไปแล้ว ประจำเดือนยังไม่มา ก็ควรตรวจหาการตั้งครรภ์ดูค่ะ